Ջոն Նեփյեր

Ջոն Նեպեր, Ջոն Նեյպիր, (, ['neɪpɪə] ), շոտլանդացի մաթեմատիկոս, լոգարիթմների ստեղծողը։

Սովորել է Էդինբուրգի համալսարանում։ Լոգարիթմի գաղափարին Նեպերը հանգել է, հավանաբար, դեռևս մինչև 1594 թվականը, բայց նրա «Լոգարիթմների զարմանալի աղյուսակների նկարագրությունը» աշխատությունը, որում շարադրված է լոգարիթմների տեսությունը, տպագրվել է 1614 թվականին։ Այդ աշխատանքում տրված է լոգարիթմների սահմանումը, հատկությունների բացատրությունը, եռանկյունաչափական ֆունկցիաների լոգարիթմների աղյուսակը, ինչպես նաև կիրառություններ։ Նեպերին է պատկանում լոգարիթմի մի սահմանում, որն ըստ էության համարժեք է դիֆերենցիալ հավասարման միջոցով լոգարիթմի սահմանմանը («Լոգարիթմների զարմանալի աղյուսակի կառուցումը» աշխատության մեջ, հրատարակվել է՝ 1619 թվականին)։

Գրականություն 
 Գութեր, Յու.-Լ. Պոլունով, Ջոն Նեպեր, 1550-1617 թվականներ, Մոսկվա, 1980․

Ծանոթագրություններ 

Շոտլանդացի մաթեմատիկոսներ
Մաթեմատիկոսներ այբբենական կարգով
Աստվածաբաններ
Աստղագետներ
Շոտլանդացի գյուտարարներ
Էդինբուրգի համալսարանի շրջանավարտներ
Շոտլանդացի ֆիզիկոսներ